17 
Gradac. 
To je na Pilama kameni vrh tik mora na kojem urediše pe- 
rivoj, jedino šetalište grada Dubrovnika. Od »Brsalja«, kako zovu 
jedan dio Pila, na Gracu si za nekoliko časaka. Uzlaziš kolnikom 
kraj pećina, koje mirišu opojno od smilja i metvice i dolaziš kroz 
otvorena vrata na jednu krasu, kameni plato, poviše mora. Bijelo 
i sivo vapneno kamenje, kao da je tko rasuo. Među njime ima 
malo zemlje-crljenice, na kojoj je uzbujalo smilje, gospina kadulja, 
brumbeč, ugledni onaj Onoßordon, Ceplalaria leucantha, Stachys 
menthaefolia, Echinops Ritro i Calycotome infesta Grmidi su mu 
ovde niski, zbiti, gusti, k zemlji prikudeni, što odaje jaku i že- 
stoku buru. 
Jedna veranda u perivoju sagrađena je visoko nad morskim hri- 
dinama, a okružena borovima, smrekušama i čempresima. Da te misao 
prenese u daleki Meksiko, upravi oko k onim pećinama tik mora. Tu 
je šuma od Agave americana u koje su pojedini listovi do 2 m. 
dugi, a tako je obična oko Dubrovnika, da od nje grade živice. 
Strmu morsku obalu zasjenjuje maslina, mrtvina, lentiška i modro- 
zrna brika. Nedaleko verande zagledah gajić sa stablima osobita 
lista i još zelena ploda. Nadnesem ruku i prepoznam na moje za- 
dovoljstvo »roZicke« (Ceratonia Siliqua; Johannisbrodbaum), koji 
su po Damaciji poznati kao »rogači« i tu i tamo u velike se goje i 
izvažaju. Verandi na lijevo bijaše gajić od lovorike (Laurus nobilis), 
po pećinama opet Agave, iza mene juke i gusti bršljan. 
Jednu spilju zasjenjuje velika smokva, pećine pokriva bršljan, 
smilje, gospina kadulja i Putorija. 
Od drugoga bilja bilježim za Gradac: Coronilla stipularis, 
Crepis foetida, Leontondon saxatile, Hypericum veronense, Fu- 
mana procumbens, Chrysanthemum cineraraefolium, Satureja Juliana, 
Briza maxima, Lagurus ovatus, Andropogon pubescens, oko Du- 
brovnika obična trava. Od Composita osobita je vrsta Phagnalon 
rupestre, koja raste i u Španiji, Italiji i drugim zemljama oko mora 
sredozemnoga. i 
Sa Graca krenem opet na Pile, prama Menčeta-kuli, gdje mi 
je dan prije pala u oči jedna hladovita pećina niza koju kaplje 
voda. Tu sam našao prekrasnu paprat Gospin vlas (Adianthum ca- 
pillus Veneris), i bilinu jednu, koja raste kraj vodenih graba i oko 
2 
